BASES DA CONVOCATORIA PARA A PROVISIÓN DUNHA PRAZA DE PERSOAL FUNCIONARIO INTERINO POR OPOSICIÓN LIBRE DE CONSERXE DE EDIFICIOS MUNICIPAIS
ADMINISTRACIÓN LOCAL — Municipal — Cuntis (Persoal, oposicións, 23/03/2016)

PRIMEIRA.— O obxecto das presentes bases é proceder á selección dun/ha traballador/a para levar a cabo traballos de conserxería en edificios públicos municipais (CPI Aurelio Marcelino Rey García-Cuntis). As características da praza son as que seguen: Praza de conserxe a tempo completo (37,50 horas semanais), coa categoría de subalterno. A distribución do tempo de traballo realizarase en función das necesidades do servizo. O contido funcional do posto é o relacionado coa conserxería dos centos nos que se poda adscribir (CPI Aurelio Marcelino Rey García-Cuntis), sendo basicamente de apertura e peche de centros, atención telefónica, recepción de usuarios, pequenas reparacións, almacenaxe, traslado ou reposición de material, correo, etc. SEGUNDA.— O nomeamento terá carácter interino, tendo o servizo unha duración condicionada á cobertura da praza por funcionario de carreira ou á amortización da mesma. A modalidade de cobertura será a de funcionario/a interino/a, acollido a posibilidade de acudir a esta figura cando se trata dunha substitución transitoria do funcionario/a titular da praza prevista no artigo 10. b) de la Lei 7/2007, de 12 de abril, pola que se aproba o Estatuto básico do empregado público. Así mesmo e conforme ao establecido no artigo 10.2, os procedementos selectivos realizaranse a través de procedementos áxiles que respectarán os principios de igualdade, mérito, capacidade e publicidade. TERCEIRA.— O sistema selectivo escollido será o de oposición libre, sendo neste caso por mor da natureza da praza. Os solicitantes deberán reunir, na data de remate do prazo de presentación de instancias, os seguintes requisitos: A) Ter a nacionalidade española, sen prexuízo do disposto no artigo 57 do EBEP. B) Ter cumpridos os 16 anos de idade e non ter alcanzado a idade de xubilación forzosa. C) Posuír o certificado de escolaridade ou equivalente. D) Posuír a capacidade funcional para o desenvolvemento de tarefas. E) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatuarios das CC. AA. F) Non atoparse en situación de inhabilitación absoluta ou especial para emprego ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desenvolvían no caso de persoal laboral, no que tivera sido separado ou inhabilitado. G) No caso de ser nacional doutro estado, non atoparse inhabilitado ou en situación equivalente non ter sometido a sanción disciplinario ou equivalente que impida no seu estado, nos mesmos termos, o acceso ó emprego público. H) Non estar incurso en causa de incompatibilidade para o posto. I) Estar en posesión do CELGA 1 ou equivalente ou superar a proba de galego En canto á forma e prazo de presentación de solicitudes, procederase á publicación das presentes bases no taboleiro de edictos do concello e na páxina web do mesmo (www.concellodecuntis.es), abríndose o prazo de presentación de solicitudes para tomar parte do proceso de selección durante os 5 días hábiles a partir do seguinte ó da publicación da presente convocatoria, ou do anuncio referente á mesma, no Boletín Oficial da Provincia. As instancias (Modelo que figura como Anexo I destas Bases) dirixiranse ó Sr. Alcalde-presidente do concello de Cuntis, e se presentarán no Rexistro de entrada do concello no prazo indicado. En todo caso, e xuntamente coa instancia ou solicitude, haberá que presentar a seguinte documentación orixinal (ou copia compulsada): En relación coa presentación, haberá que estar ó disposto no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Para unha maior seguridade no procedemento, cando as solicitudes se presenten por correo ou en calquera outro lugar dos previsto no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, o remitente deberá de comunicalo por fax (986.533995) ó concello de Cuntis, o mesmo día no que a presente. Destes xustificantes deixaranse constancia no Rexistro Municipal. Con posterioridade, ditarase unha resolución na que se admitirá ós/ás candidatos/as que presentasen a documentación anterior correctamente e se excluirá provisionalmente ós/ás candidatos que non o fixeran, concedéndolles un prazo doutros 3 días hábiles para subsanar os erros ou defectos que houbera. Posteriormente, elaborarase unha nova lista cos definitivamente admitidos/as e excluídos/as, donde se fixaran as datas, lugares, sistema de puntuación e prazos de reclamacións para a realización das probas. Todo elo publicarase no taboleiro de anuncios do concello e na páxinas web www.concellodecuntis.es. A selección realizarase tendo en conta o necesario cumprimento dos principios constitucionais de igualdade, mérito, capacidade e publicidade, promovendo a selección entre os/as candidatos/as que cumpran as condicións esixidas na presente convocatoria. O Tribunal, formado polos seguintes membros, procederá a efectua-la selección tras baremar os méritos que máis abaixo se indican. — Presidente: O secretario municipal — Vogais: O Interventor municipal ou persoa en quen se delegue O Axente de desenvolvemento Local 2 Traballadores/as municipais a designar — Secretario: Un funcionario municipal, con voz e sen voto O Tribunal deste proceso selectivo queda facultado para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. Por último, o Tribunal non poderá constituírse nin actuar sen asistencia de máis da metade dos seus membros. En todo caso, será preciso a asistencia do Presidente e do Secretario ou das persoas en quen deleguen. Consistirá nunha proba teórica consistente con varias respostas alternativas (tipo test) relacionadas co temario que se inclúe como Anexo II das presentes bases. Este exercicio é obrigatorio e eliminatorio, sendo necesario acadar a metade do número de preguntas do exame, para superar a dita proba. Consistirá nunha proba práctica escrita a realizar relacionada coas tarefas a desenvolver; a proba deberá permitir valorar a aplicación dos coñecementos e capacidades dos/as aspirantes a supostos concretos, así como coñecer as súas habilidades e destrezas. Esta proba, obrigatoria e eliminatorio, valorarase ata un máximo de 10 puntos sendo a puntuación mínima para superalo de 5 puntos. Así mesmo, e de conformidade co artigo 35 do Decreto lexislativo 1/2008 da Lei de Función Pública de Galicia, realizarase unha proba de linguaxe galega, consistente na tradución dun texto do castelán ó galego ou do galego ó castelán, sendo necesario para superar a proba obter un resultado de apto. Este exercicio tamén é obrigatorio e eliminatorio, estando exentos da realización da proba os aspirantes que acrediten posuír con anterioridade ao día en que remate o prazo de presentación de solicitudes o Celga 1 ou equivalente, como mínimo. A puntuación final das probas virá determinada polas sumas das puntuacións obtidas nas probas eliminatorias superadas, agás a de linguaxe galega, establecendo para estes efectos a orde definitiva e aspirantes seleccionados. No suposto de empate nas puntuacións de dous ou máis aspirantes, acudirase á puntuación más alta do exercicio tipo test; en segundo lugar teráse en conta a puntuación da proba práctica, e, de persistir o empate, farase un sorteo entre os/as candidatos/as. Rematado o procedemento o Tribunal aprobará a relación de aspirantes en orde de maior a menos puntuación total, propoñendo Ó Sr. Alcalde para o seu nomeamento á persoa que encabece a relación do proceso selectivo. A persoa escollida deberá achegar certificado médico oficial que acredite que ten capacidade funcional para o desempeño das tarefas, así como certificado do seu número de conta bancaria (IBAN). O/A aspirante proposto/a achegará ante a Administración, dentro do prazo de cinco días naturais dende que se publique no taboleiro de edictos do Concello, os documentos acreditativos das condicións de capacidade e requisitos esixidos na convocatoria. A resolución de nomeamento será adoptada pola Alcaldía a favor do/a aspirante proposto/a polo Tribunal, e deberá tomar posesión ou incorporarse no prazo de cinco días naturais a contar desde o seguinte a aquel en que se lle notifique o nomeamento. No caso de que a persoa seleccionada non reunise os requisitos necesarios para o nomeamento ou renunciase ó mesmo, poderá ser substituída pola seguinte da relación do proceso selectivo, situación que sucederá igual no caso de ser necesario cubrir algunha praza por razóns de baixa, enfermidade, etc., utilizando para iso a modalidade de apropiada para cada caso de conformidade coa seguinte cláusula. Todas as persoas admitidas no presente proceso de selección serán incluídas nunha bolsa de traballo para as futuras contratacións que resulten necesarias a fin de cubrir vacantes temporais debidas a baixas por enfermidade ou accidente, maternidade, excedencias, permisos, reducións de xornada, etc, ordenadas segundo a puntuación obtida, de maior a menor. O integrante da bolsa que sexa nomeado polo concello causará baixa na bolsa, e unha vez que finalice o mesmo, volverá a causar alta ma bolsa de emprego no posto da mesma que lle corresponda en relación cos puntos obtidos. A renuncia a un posto de traballo ofertado suporá o pase do aspirante ó último lugar da bolsa de emprego, agás que concorra unha das seguintes circunstancias: Esta bolsa de emprego terá vixencia ata que se convoque unha nova praza coas mesmas características. O axente de desenvolvemento local D/ª _____________________________________________ provisto/a de DNI nº ____________ con domicilio en ______________________________________________________________________________________________ C. Postal ________ Localidade _______________________ Provincia _______________________________ Teléfono _________________________ e mail ________________________________ Enterado/a da convocatoria pública realizada polo Concello de Cuntis para unha praza de Conserxe. Cuntis, de de 2016 SR. ALCALDE-PRESIDENTE DO CONCELLO DE CUNTIS Tema 1.—A constitución española de 1978: concepto, características e contido. Tema 2.—O réxime Local español. O municipio: organización e competencias. Tema 3.—O persoal ó servizo das Administracións Locais: clases. A función pública local e a súa organización. Dereitos e deberes. Incompatibilidades. Medidas de promoción da paridade de xénero nas Administracións Públicas. Tema 4.—Función e tarefas dos ordenanzas e conserxes. Tema 5.—Información e atención ó público. Atención telefónica. Control de accesos. Tema 6.—Apertura e peche de edificios e locais. Posta en marcha e parada e instalacións. Tema 7.—Depósito, entrega e recollida e distribución de correspondencia e obxectos. Almacenaxe e traslado de materiais e enseres. Traslado de cargas. Tema 8.—Manexo de máquinas reprodutoras, multicopistas, fax, encadernadoras e outras análogas. Traballos de oficina. Tema 9.—Revisión e reposición de materiais, equipamentos e instalacións. Subsanación de anomalías e desperfectos que non requiran especial cualificación técnica. Descrición, funcionamento e mantemento básico de aparellos eléctricos: proxectores, sistemas de son, megafonía, etc. Tema 10.—Prevención de Riscos Laborais en xeral e en conserxería. Medidas preventivas e pautas de actuación ante incendios e emerxencias. Tema 11.—O concello de Cuntis: características territoriais e socioeconómicas Cuntis, 08 de febreiro de 2016.—Veronica Valeria Cervera Testas.